Tillagan miðar að því að fela heilbrigðisráðherra að gera viðeigandi ráðstafanir til að gera sölu á vörum sem innihalda CBD ( cannabidiol ) heimila í almennri sölu . Snarrótin fagnar tillögunni og vonar að hún nái fram að ganga . Rakin er m.a. niðurstaða nefndar á vegum Alþjóðaheilbrigðisstofnunarinnar ( WHO ) um gagnsemi CBD í lækningaskyni ; að CBD hefði engin vímuáhrif og hefði enga þá eiginleika sem gæfu til kynna möguleika á ávanabindingu eða misnotkun og að CBD hefði sannað sig sem árangursríkt lyf gegn flogaveiki og mögulega gagnlegt lyf við margs konar heilsufarskvillum .